b'\n_START_ARTICLE_\nTrasa Donington Park\n_START_SECTION_\nIstorija\n_START_PARAGRAPH_\nTrasa buvo atidaryta 1931 ir prad\xc5\xbeioja naudota motocikl\xc5\xb3 lenktyn\xc4\x97ms. 1937 ir 1938 trasoje vyko automobili\xc5\xb3 var\xc5\xbeybos, kurias laim\xc4\x97jo Bernd Rosemeyer ir Tazio Nuvolari abu va\xc5\xbeev\xc4\x99 su Auto Union Mercedes Silver Arrows bolidais._NEWLINE_1993 vienintel\xc4\xaf kart\xc4\x85 vykusiose Formul\xc4\x97s 1 Did\xc5\xbeiosios Britanijos Grand Prix pergal\xc4\x99 i\xc5\xa1kovojo Ayrton Senna, kuriam ir priklauso trasos rekordas. \xc5\xa0iam tragi\xc5\xa1kai \xc5\xbeuvusiam (1994) pilotui trasoje pastatytas memorialas._NEWLINE_Donington Park taip pat rengiamos World Series by Renault, British Superbike lenktyn\xc4\x97s, taip pat rengiami Did\xc5\xbeiosios Britanijos autosporto festivaliai bei konsertai._NEWLINE_1973 atidarytas Donington Grand Prix Collection muziejus, kuriame galima pamatyti ir automobilius vienintelius i\xc5\xa1likusius pasaulyje._NEWLINE_2008 m. liepos 4 d. BBC prane\xc5\xa1\xc4\x97 jog 2010 m. Did\xc5\xbeiosios Britanijos GP bus surengtas Donington Park trasoje. Tai patvirtino ir FIA. Liepos 15 d. Doningtono parko trasos savininkai pristat\xc4\x97 trasos atnaujinimus, kuriuos planuojama atlikti pritaikant j\xc4\x85 F1 lenktyn\xc4\x97ms. Trasa bus prailginta beveik kilometru prie paskutinio pos\xc5\xabkio nutiesus dar vien\xc4\x85 kilpos formos atkarp\xc4\x85. Bus pastatyta nauja techninio aptarnavimo zona prie Starkey tiesiosios. Vien\xc4\x85 svarbiausi\xc5\xb3 viet\xc5\xb3 rekonstrukcijos planuose - atkarpos nuo Redgate iki Coppice pos\xc5\xabki\xc5\xb3 i\xc5\xa1saugojimas. Darbus pri\xc5\xbei\xc5\xabr\xc4\x97s daugelio nauj\xc5\xb3 tras\xc5\xb3 architektas Hermannas Tilke.\n_START_SECTION_\nAdresas\n_START_PARAGRAPH_\nDonington Park Motor Racing Circuit_NEWLINE__NEWLINE_Castle Donington_NEWLINE__NEWLINE_Derby_NEWLINE__NEWLINE_DE7 2RP Great-Brittain'